stanford-oval/wikipedia huggingface dataset:
ציוד שחייה
אביזרים לשיפור הבט אחד של הסגנון > פולי

מצוף פלסטיק המוחזק בין הרגליים ומציף אותן. נועד לאפשר שחייה עם הידיים בלבד כך שפלג הגוף התחתון צף ללא מאמץ. זוהי דרך הנפוצה ביותר לחזק את הידיים באימוני שחייה. לרוב משתמשים במקביל בכפות לידיים. כמו כן מקובל השימוש בגומיה במקביל לשימוש בפולי, שמטרתה להצמיד את הרגליים זו לזו ולמנוע כל אפשרות של שימוש בהן.
קיימים גם אביזרים המשמשים הן כקרשים והן כפוליים.
אביזרים לשיפור הבט אחד של הסגנון > כפות

משטחי פלסטיק המוצמדים לכפות הידיים באמצעות גומיות ומגדילים את שטח הפנים של כף היד. מגדילים את הדחף של הגריפה. משמשים לרוב במקביל לשימוש בפולי כדי לחזק את הידיים.
אביזרים להגדלת הגרר

להלן אביזרים שמטרתם להגדיל את כוח הגרר הפועל על שחיין ולהקשות עליו במהלך האימון:
drag suits (מילולית: "חליפת גרר") - בגד ים, רופף במקצת, הנלבש באימונים על גבי בגד הים הרגיל.
חגורה - חגורה הנלבשת סביב המותניים ושאליה מחוברים כוסות שפתחיהן פונים לכיוון ההתקדמות.
מצנח - מצנח קטן המחובר בחוט לחגורה הנלבשת על ידי השחיין. המצנח נגרר בתוך המים מאחורי השחיין.
ספוג או צמיג - נלבשים על הרגליים, סופגים מים ומגבירים את החיכוך.
בנוסף מקובלים תרגילים בהם שחיינים שוחים עם חולצות או נעליים.
אביזרי נוחות > אטם אף

אטם אף עשוי שתי חתיכות פלסטיק המחוברות בוו מתכת. הוא נועד להצמיד את קצות האף זה ולזה ולאטום את הנחיריים. האטם משמש שחייני גב, הן בתחרויות והן באימונים, כדי למנוע חדירת מים לאף בזמן שהם מבצעים יציאות תת-מימיות על גבם (צלילות מהירות מתחת לפני המים תוך שימוש ברגליים בלבד).
אביזרי נוחות > שק ציוד

שק עמיד למים (לרוב עשוי רשת סיבים סינתטית) שניתן לאטום באמצעות שרוך. מונח על שפת הבריכה ומשמש לנשיאת כל שאר ציוד השחייה.
משקפות שוודיות
אוסמה מלולי עם כובע של נבחרת תוניסיה
פולי סטנדרטי
כפות סטנדרטיות
קטלן גמדי

| קטלן גמדי |
| --- | --- |
 גופה של קטלן גמדי על אלונקה במקסיקו 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: Feresa 
מין:: קטלן גמדי
שם מדעי
 Feresa attenuata ‏גריי, 1874
תחום תפוצה


שלד הקטלן הגמדי
קטלן גמדי (שם מדעי: Feresa attenuata) הוא מין של לוייתן שיניים גדול ממשפחת הדולפיניים וקרוב משפחה רחוק של לווייתן האורקה שהוא גם אויבם היחיד בטבע.
המין התגלה כבר ב-1874 על ידי החוקר ג'ון גריי (1800 – 1875), אך רק מגולגולות. פריטים חיים התגלו רק ב-1952. למרות הדמיון שלו לאורקה, הוא שייך לסוג שונה והוא המין היחיד בו.
תיאור

לווייתן זה הוא מין גדול במשפחתו ומגיע לגודל של אדם בוגר. אורכו 2.1–2.6 מטרים (6.9–8.5 רגל) ומשקלו 110–170 ק"ג. הוא בעל גוף חזק ומוקשח שחור לגמרי, למעט הבטן והאזורים התחתונים. הראש עגלגל ולא בעל "מקור" אך בעל שיניים חדות בתוכו. סנפיר הגב גדול כמו אצל האורקה. הם נמנעים מקרבה לאנשים. הם קופצים מדי פעם אבל אינם אקרובטיים כמו שאר הדולפינים. קל להתבלבל איתם עם מינים דולפינים אחרים כמו עבשן קטלני או לווייתן דלוע ראש.
הוא חי בטבע בקבוצות של 10–30 פרטים ובהרבה פעמים הלהקות יותר גדולות. המזון הרגיל שלהם הוא דיונונים ודגים קטנים, אך בדומה לאורקות הם טורפים גם יונקים ימיים אחרים, למשל את הדולפין המצוי.
הם חיים בטבע ברחבי האוקיינוסים הטרופיים והממוזגים, הרחק מהחוף. הם נפוצים במיוחד באוקיינוס השקט בחצי הכדור המזרחי. הם נפוצים ביותר בחופי יפן והוואי וכן בסרי לנקה שבאוקיינוס ההודי ובאנטילים הקטנים שבאוקיינוס האטלנטי.
אומדן האולוסייה העולמית מגיע ל-38,900 פרטים. לא ידוע מה מצב השימור שלהם.
הערות שוליים

↑  קטלן גמדי באתר הרשימה האדומה של IUCN
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
| --- | --- |
בקרת זהויות :  NLI: 987007550903205171
קבוצת השנה ה-75 של ה-NBA

בוב קוזי, אחד מארבעת השחקנים שנבחרו לכל ארבע "קבוצות העשור"
קבוצת השנה ה-75 של ה-NBA (באנגלית: NBA 75th Anniversary Team) היא רשימה של 76 השחקנים הבולטים בתולדות ליגת ה-NBA, אשר נבחרה בשנת 2021 לרגל חגיגות 75 שנות קיומה של הליגה. הרשימה תוכננה להכיל 75 שחקנים, אולם בשל שוויון בהצבעות בין שני שחקנים, נכללו בו 76 שחקנים.
הרשימה הורכבה על ידי פאנל של 88 בוחרים, בהם 31 כתבי ספורט, 35 שחקני עבר אשר נבחרו בעצמם לקבוצת השנה ה-75, שלושה שחקנים פעילים (סטפן קרי, כריס פול ויאניס אדטוקומבו), עשר שחקניות WNBA, וכן שחקני העבר והמאמנים דאג קולינס, ויין אמברי, סטיב קר, רודי טומג'נוביץ', ג'רי קולנג'לו, גרג פופוביץ', פט ריילי, אריק ספולסטרה ורוד ת'ורן.
בין התאריכים 19–21 באוקטובר 2021 פורסמו בהדרגה 76 השחקנים הנבחרים.
השחקנים הנבחרים

מבין 76 השחקנים הנבחרים, 11 היו פעילים בעת ההכרזה – יאניס אדטוקומבו, כרמלו אנתוני, סטפן קרי, אנתוני דייוויס, קווין דוראנט, ג'יימס הארדן, לברון ג'יימס, קוואי לנארד, דמיאן לילארד, כריס פול וראסל וסטברוק.
כל חברי קבוצת "50 השחקנים הגדולים בתולדות ה-NBA" נבחרו גם לקבוצת השנה ה-75.
ארבעה מהשחקנים הנבחרים – ביל ראסל, בוב קוזי, ג'ורג' מייקן ובוב פטיט – נבחרו גם לשלוש "קבוצות השנה" הקודמות; קבוצת השנה ה-25, קבוצת השנה ה-35 וקבוצת השנה ה-50.
חמישה מהשחקנים הנבחרים מחזיקים באזרחות שאינה אמריקאית: יאניס אדטוקומבו (יוון), פטריק יואינג (ג'מייקה), סטיב נאש (קנדה), דירק נוביצקי (גרמניה) והאקים אולאג'ואן (ניגריה).
14 מחברי הקבוצה נבחרו אליה לאחר פטירתם: פיט מרוויץ', וילט צ'מברלין, דייב דבושר, ג'ורג' מייקן, פול אריזין, ביל שרמן, מוזס מלון, דולף שייס, נייט ת'ורמונד, האל גריר, ג'ון האבליצ'ק, קובי בראיינט, וס אנסלד ואלג'ין ביילור.
השחקנים דומיניק וילקינס ובוב מקאדו נבחרו לקבוצה לאחר שהיו מועמדים בולטים להיכלל בקבוצת השנה ה-50, אך "הושמטו" ממנה.
מבין השחקנים הבולטים אשר לא נכללו בקבוצה, ניתן לציין את דווייט הווארד, טרייסי מקגריידי, וינס קרטר, מאנו ג'ינובילי, טוני פארקר, פאו גאסול, כריס בוש, קליי תומפסון, ברנרד קינג, אלכס אינגליש, אדריאן דאנטלי, בוב לניר, דיקמבה מוטומבו ואלונזו מורנינג.
המאמנים הנבחרים

לצד בחירת 75 השחקנים הגדולים בתולדות ה-NBA, נבחרו גם 15 מאמנים כמאמנים הגדולים בתולדות ה-NBA.
מבין 15 המאמנים הנבחרים, ארבעה היו פעילים בעת ההכרזה – אריק ספולסטרה, גרג פופוביץ', דוק ריברס וסטיב קר.
שמונה מעשרת המאמנים שנבחרו לקבוצת "השנה ה-50 של ה-NBA" נבחרו גם לקבוצת השנה ה-75. השניים שהוצאו מהרשימה הם ביל פיץ' וג'ון קנדלה.
שישה מחברי הקבוצה נבחרו אליה לאחר פטירתם: ג'ק רמזי, ג'רי סלואן, צ'אק דיילי, קיי. סי. ג'ונס, רד אאורבך ורד הולצמן.
נתוני המאזן ומספר האליפויות להלן נכונים למועד הבחירה.
| מאמן | לאום | קבוצות | מאזן | אליפויות | תוארי מאמן השנה | שנת צירוף להיכל התהילה |
| --- | --- | --- | --- | --- | --- | --- |
| אריק ספולסטרה | ארצות הברית ארצות הברית | מיאמי היט (2008–היום) | 607–424 | 2 | – | – |
| ג'ק רמזי | ארצות הברית ארצות הברית | פילדלפיה 76' (1968–1972)   באפלו ברייבס (1972–1976)   פורטלנד טרייל בלייזרס (1976–1986)   אינדיאנה פייסרס (1986–1988) | 864–783 | 1 | – | 1992 |
| גרג פופוביץ' | ארצות הברית ארצות הברית | סן אנטוניו ספרס (1996–היום) | 1,310–653 | 5 | 3 | – |
| ג'רי סלואן | ארצות הברית ארצות הברית | שיקגו בולס (1979–1992)   יוטה ג'אז (1988–2011) | 1,221–803 | – | – | 2009 |
| דון נלסון | ארצות הברית ארצות הברית | מילווקי באקס (1976–1987)  גולדן סטייט ווריורס (1988–1995)   ניו יורק ניקס (1995–1996)   דאלאס מאבריקס (1997–2005)  גולדן סטייט ווריורס (2006–2010) | 1335–1063 | – | 3 | 2012 |
| דוק ריברס | ארצות הברית ארצות הברית | אורלנדו מג'יק (1999–2003)   בוסטון סלטיקס (2004–2013)   לוס אנג'לס קליפרס (2013–2020)   פילדלפיה 76' (2020–היום) | 992–704 | 1 | 1 | – |
| לארי בראון | ארצות הברית ארצות הברית | דנוור נאגטס (1976–1979)  ניו ג'רזי נטס (1981–1983)   סן אנטוניו ספרס (1988–1992)  לוס אנג'לס קליפרס (1992–1993)   אינדיאנה פייסרס (1993–1997)   פילדלפיה 76' (1997–2003)  דטרויט פיסטונס (2003–2005)   ניו יורק ניקס (2005–2006)   שארלוט בובקאטס (2008–2010) | 1,098–904 | 1 | 1 | 2002 |
| לני וילקינס | ארצות הברית ארצות הברית | סיאטל סופרסוניקס (1969–1972, 1977–1985)   פורטלנד טרייל בלייזרס (1974–1976)   קליבלנד קאבלירס (1986–1993)   אטלנטה הוקס (1993–2000)  טורונטו ראפטורס (2000–2003)   ניו יורק ניקס (2004–2005) | 1332–1155 | 1 | 1 | 1998 |
| סטיב קר | ארצות הברית ארצות הברית | גולדן סטייט ווריורס (2014–היום) | 376–171 | 3 | 1 | – |
| פט ריילי | ארצות הברית ארצות הברית | לוס אנג'לס לייקרס (1981–1990)   ניו יורק ניקס (1991–1995)   מיאמי היט (1995–2003, 2005–2008) | 1210–694 | 5 | 3 | 2008 |
| פיל ג'קסון | ארצות הברית ארצות הברית | שיקגו בולס (1989-1998)  לוס אנג'לס לייקרס (1999–2004, 2005–2011) | 1155–485 | 11 | 1 | 2007 |
| צ'אק דיילי | ארצות הברית ארצות הברית | קליבלנד קאבלירס (1982)  דטרויט פיסטונס (1983–1992)   ניו ג'רזי נטס (1992–1994)   אורלנדו מג'יק (1997–1999) | 638–437 | 2 | – | 1994 |
| קיי. סי. ג'ונס | ארצות הברית ארצות הברית | קאפיטל/וושינגטון בולטס (1973–1976)  בוסטון סלטיקס (1983–1988)   סיאטל סופרסוניקס (1990–1992) | 522–252 | 2 | – | – |
| רד אאורבך | ארצות הברית ארצות הברית | וושינגטון קפיטולס (1946–1949)  טרי-סיטיז בלאק הוקס (1949–1950)   בוסטון סלטיקס (1950–1965) | 938–479 | 9 | 1 | 1969 |
| רד הולצמן | ארצות הברית ארצות הברית | מילווקי/סנט לואיס הוקס (1954–1965)  ניו יורק ניקס (1967–1982) | 696–604 | 2 | 1 | 1986 |
הערות שוליים

1 2  הוכרזה קבוצת השנה ה-75, באתר ה-NBA,‏ 21 באוקטובר 2021
↑  פורסמה קבוצת השנה ה-75 של ה-NBA, באתר USA Today,‏ 21 באוקטובר 2021
| פרסי ליגת ה-NBA |
| --- | --- | --- |
| גביע האליפות | גביע לארי אובריאן |  |
| פרסים אישיים | MVP של העונה הסדירה • MVP של סדרת הגמר • MVP של סדרות הגמרים האזוריים • שחקן ההגנה של העונה • השחקן השישי של העונה • השחקן המשתפר של העונה • רוקי השנה • MVP של משחק האולסטאר • שחקן הקלאץ' של העונה • מאמן השנה • מנהל השנה |  |
| פרסים חברתיים | פרס האזרחות • פרס הספורטיביות • פרס השחקן הקבוצתי • פרס עזרה לקהילה • פרס לצדק חברתי |  |
| חמישיות העונה | חמישיית העונה • חמישיית ההגנה של העונה • חמישיית הרוקיז של העונה |  |
| הנצחות | קבוצת השנה ה-75 • קבוצת השנה ה-50 • קבוצת השנה ה-35 • קבוצת השנה ה-25 • פרס מפעל חיים |  |
דירק נוביצקי, אחד מחמשת הנבחרים שאינם מחזיקים באזרחות אמריקאית
סטפן קרי, אחד מ-11 הנבחרים שהיו פעילים ב-NBA בעת ההכרזה
בוב מקאדו (מימין), נבחר לקבוצת השנה ה-75 על אף שלא נכלל בקבוצת השנה ה-50
שאקיל אוניל, אחד מ-35 שחקני העבר אשר לקחו חלק בבחירת הקבוצה, וגם נכללו בה בעצמם
ג'ורג' מייקן, השחקן המבוגר ביותר בקבוצה
יאניס אדטוקומבו, השחקן הצעיר ביותר בקבוצה
קובי בראיינט, אחד מ-14 השחקנים אשר נבחרו לקבוצה לאחר פטירתם
קו R של הרכבת התחתית של ניו יורק

| --- | --- |


 מידע כללי
 מדינה:  ארצות הברית ארצות הברית
 עיר:  ניו יורק ניו יורק
 שם המערכת:  הרכבת התחתית של ניו יורק
 מפעיל:  רשות התחבורה העירונית בניו יורק 
 מידע על ההקמה
 פתיחת הקו:  1916 
 מידע על הקו
 צבע על המפה:  צהוב
 מספר התחנות:  45
 תרשים הקו
 
 
קו R או בשמו המלא קו מאסף ברודוויי (באנגלית: Broadway Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע צהוב ופועלות בו 45 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ברוקלין וקווינס אותם הוא חוצה במסלולו.
מסלול הקו

הקו אשר הוא אחד הקווים הארוכים ביותר במערכת מתחיל את מסלולו במזרח שכונת ג'מייקה שבקווינס. משם ממשיך הקו במסלול מעט אלכסוני לכיוון מנהטן שבמערב ונכנס אל האי דרך גשר ויליאמסבורג. במנהטן פונה הקו דרומה ונוסע במסלול משותף עם קווים רבים נוספים תוך שהוא עוצר בכל התחנות שבמסלולו. במנהטן תחתית פונה הקו לכיוון מזרח, נכנס לברוקלין וחוצה אותה מצפון לדרום במסלול משותף עם קווים נוספים.
קלוטרימאזול

| --- | --- |

 
 שמות מסחריים בישראל
 אגיסטן Agisten, אגיסטן בייבי Agisten Baby, ,קלוטרימדרם Clotrimadrem, קלוטרימאזול קרם 1% Clotrimazole 1% cream, אורלטן Oralten.
 נתונים כימיים
 מסה מולרית:  344.108 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון A (אוסטרליה) 
 מזהים
 קוד ATC:  D01AC01, G01AF02, A01AB18 
 מספר CAS:  23593-75-1
 PubChem:  2812
 ChemSpider:  2710
 
קלוטרימאזול (באנגלית: Clotrimazole) הוא תכשיר אנטי-פטרייתי לטיפול מקומי של סוגים שונים של זיהומים פטרייתיים. התרופה יעילה לטיפול בזיהומים פטרייתיים של העור. ניתן למרוח אותה בכפות ואצבעות הרגליים, בתי שחי, מפשעה, קפלי עור ואזורים אחרים של העור ובזיהומי קאנדידה של הפה, הנרתיק או הפין.
קלוטרימאזול התגלה ב-1969.
התרופה קיימת בצורת קרם, תמיסה ותרסיס לטיפול בזיהומי עור, ובצורת פתילות וקרם המוחדרים לתוך הנרתיק. תופעות לוואי בעקבות שימוש בקלוטרימאזול הן נדירות ביותר, אם כי חלק מהמטופלים עלולים לחוש צריבה וגירוי בעור באזור המטופל.
אופן נטילת התרופה הוא כפתילות לנרתיק, קרם ותמיסה לעור. המינון הנהוג לקלוטרימאזול הוא 1–2 פעמים ביום כקרם לנרתיק או פעם ביום לפני השינה כפתילות לנרתיק או 2–3 פעמים ביום כתמיסה וקרם לעור.
זמן הטיפול הממוצע בזיהומי עור פטרייתיים נע בין 2–3 שבועות. על מנת למנוע הישנות הזיהומים הפטרייתיים, בעיקר ברגליים, יש להמשיך את הטיפול במשך שבועיים נוספים לאחר היעלמות סימני המחלה. אם אין הטבה לאחר 4 שבועות, יש לפנות לרופא.
תופעות לוואי

כמו בכל תרופה, השימוש בקרם קלוטרימאזול עלול לגרום לתופעות לוואי בחלק מהמשתמשים. בזמן השימוש בתרופה, עלולות להופיע השפעות לוואי כגון: גירוי קל, הרגשת חום ועקצוץ באזור המטופל. תופעות אלו חולפות בדרך כלל תוך זמן קצר לאחר תקופת ההסתגלות לתכשיר.
יש להפסיק את השימוש ולפנות לרופא אם מופיעות תופעות הלוואי הבאות: רגישות יתר כמו גירוד, אדמומיות, נפיחות, קילופי עור (נדיר).
קטלנית (אמצעי לחימה)

עמדת "קטלנית" חמושה במק"כ M2 בראונינג 0.5 אינץ'.
קטלנית חמושה במק"כ 0.5 על גבי נמ"ר
קטלנית (שם רשמי באנגלית: Samson Remote Controlled Weapon Station) היא עמדת כלי ירייה המותקנת על כלי רכב צבאיים או רכב קרבי משוריין ונשלטת מבפנים. הקטלנית פותחה ומיוצרת על ידי חברת "רפאל - מערכות לחימה מתקדמות" הישראלית.
מאפיינים וחימוש

הקטלנית כוללת כלי ירייה המתופעל על ידי העמדה, ומערכת ראייה וכוונות יום או לילה. הקטלנית נשלטת מתוך כלי הרכב עליו היא מותקנת ובכך מונעת חשיפה של החיילים המתפעלים את כלי הירייה לאש אויב. הקטלנית נחשבת למערכת נשק מדויקת ובעלת כוח אש רב.
הקטלנית חמושה לרוב במקלע כבד (מק"כ) מדגם M2 בראונינג 0.5 אינץ' אך ניתן לחמש אותה גם במקלעים אחרים דוגמת מאג 7.62 מ"מ או מקל"ר 40 מ"מ ואף בנשק קל מסוג M-16. ישנה גם גרסה כבדה יותר של הקטלנית המצוידת בתותח אוטומטי בקליבר של 20 מ"מ עד 30 מ"מ ואף בטילי נ"ט.
ב-2011 החלה זרוע היבשה של צה"ל בשדרוג עמדות הקטלנית המותקנות על גבי נגמ"שי הנמ"ר. השדרוגים כוללים עמדת שליטה נוחה יותר, מד טווח לייזר (מט"ל) והוספת אפשרות לירי תוך כדי תנועה.
לקטלנית יש גם גרסה ימית, הנקראת "מיני טייפון". בדומה לקטלנית, מערכת המיני טייפון מותקנת על כלי שיט במדינות רבות. בחיל הים הישראלי, מערכת המיני טייפון מותקנת בחלק מכלי הבט"ש מסוג דבור ודבורה, כשהיא חמושה במקלע כבד (מק"כ) מדגם M2 בראונינג.
לקטלנית קדמה עמדת מאג רפא"ל (OWS) שהורכבה ממקלע מאג שנשלט מתוך הנגמ"ש.
משתמשים

ישראל צה"ל: רכש 150 עמדות המותקנות על גבי נגמ"ש מרכבה (נמ"ר), חלק מנגמ"שי האכזרית, חלק מנגמ"שי הפומ"ה, נמ"ר הנדסי ואף על HMMWV (האמר). העמדה מותקנת גם על גבי האוונגרד (כלי רכב בלתי מאויש). בהמשך רכש צה"ל עוד מספר גדול של עמדות קטלנית עבור נגמ"שי הנמ"ר ההנדסי, נמ"ר חי"ר והאיתן.
ארצות הברית הכוחות המיוחדים של חיל הים האמריקאי: 100 עמדות.
קנדה קנדה: 118 עמדות.
הממלכה המאוחדת צבא הממלכה המאוחדת (בריטניה): 335 עמדות (ב-50 מיליון דולר) עבור שריונית "אלוויס".
טורקיה צבא טורקיה, על שריונית אוטוקאר קוברה.
ספרד ספרד: על שריונית RG-31 ניאלה.
קרואטיה קרואטיה: על טנק M-84D.
אזרבייג'ן אזרבייג'ן
קולומביה קולומביה: על הרכבים המשוריינים LAV III
קוריאה הדרומית קוריאה הדרומית
ליטא ליטא: העמדה מותקנת על 88 רכבי קרב גרמנים לחיל הרגלים עם תותחי 30 מ"מ תוצרת רפאל וטילי הנ"ט ספייק LR.
ראו גם

טייפון - עמדת נשק דומה של רפא"ל לכלי שיט
דרקונית (אמצעי לחימה) - עמדת נשק לרק"מ מתחרה תוצרת אלביט מערכות
קבוצת מאפיי

מפת קבוצת מאפיי
קבוצת מאפיי, נקראת גם קבוצת IC 342 וכן קבוצת מאפיי/IC 342 היא קבוצת גלקסיות שנמצאת במרחק של כ-10 מיליון שנות אור משביל החלב ומשתרעת על קבוצות הכוכבים קסיופאה, וג'ירף. הקבוצה מונה כ-20 גלקסיות אשר מושפעות מכוח כבידה הדדי הפועל ביניהן והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים. ככל הנראה קבוצה זו היא קבוצת הגלקסיות הקרובה ביותר לקבוצה המקומית, אם כי הגלקסיות NGC 55 ו-NGC 300, ששייכות לקבוצת פסל, וכן מספר גלקסיות ננסיות בסביבתן, נמצאות קרוב יותר לשביל החלב מאשר הגלקסיות של קבוצת מאפיי, זאת למרות שהמרחק הממוצע של גלקסיות קבוצת פסל גדול יותר. הסיבה לכך היא שקבוצת פסל היא יותר מפוזרת מקבוצת מאפיי וגלקסיית שביל החלב נמצאת בצידה של הקבוצה המקומית שפונה לכיוון קבוצת פסל. חלקה של הקבוצה שנמצא בקבוצת קסיופאה מוסתר באופן חלקי על ידי מישור הדיסקה של שביל החלב, כך שאורן של הגלקסיות שבו מפוזר ונבלע בחלקו על ידי ענני הגז והאבק שבגלקסיה. מסיבה זו בהירות נראיתן של גלקסיות הקבוצה נמוכה באופן משמעותי מהבהירות של גלקסיות עם גודל דומה ושנמצאות במרחק דומה, והגלקסיות שבחלק זה של הקבוצה התגלו רק בחצי השני של המאה ה-20, למרות שהן בין הגלקסיות הקרובות ביותר לקבוצה המקומית.
מבנה ותכולה

קוטרה של קבוצת מאפיי הוא פחות מ-5 מיליון שנות אור, מסתה הכוללת מוערכת בכ-‎1.1×1012‎ מסות שמש והיא מכילה כ-20 גלקסיות, כך שזאת קבוצה קטנה יחסית לקבוצה המקומית ולקבוצות האחרות שבסביבת הקבוצה המקומית כמו קבוצת פסל, קבוצת קנטאור A וקבוצת M81. הקבוצה מחולקת לשתי תת-קבוצות עיקריות: תת-קבוצת מאפיי 1 ותת-קבוצת IC 342, כאשר המרחק בין מרכזי שתי התת-קבוצות הוא כ-2.3 מיליון שנות אור ולשתי התת-קבוצות מהירות דומה ביחס לקבוצה המקומית. בקבוצה חמש גלקסיות גדולות וכל השאר הן גלקסיות ננסיות, כאשר רוב הגלקסיות הגדולות הן ספירליות ורוב הגלקסיות הננסיות הן לא-סדורות.
מבנה ותכולה > תת-קבוצת מאפיי 1

תת-קבוצת מאפיי 1 היא החלק הדרום מערבי של קבוצת הגלקסיות ונמצאת בתחומי קבוצת הכוכבים קסיופאה סביב זוג הגלקסיות מאפיי 1 ומאפיי 2, שמרחקן משביל החלב מוערך בכ-10 מיליון שנות אור. חלק זה של הקבוצה יותר מוסתר על ידי דיסקת שביל החלב, מה שגורם לעמעום הבהירות הנראית של הגלקסיות שבו בקרוב ל-5 דרגות, השקולות לירידה של למעלה מ-95% בעוצמת ההארה, ולכן המידע על תכונות הגלקסיות שבו, כמו מרחק ומסה, אינו ודאי. נראה שהמסה הכוללת של הגלקסיות בתת-קבוצת מאפיי 1 היא פחות מחצי המסה הכוללת של קבוצת מאפיי, אך שיטות הערכה שונות נותנות תוצאות של בין 15% ל-40% מהמסה הכוללת או ‎1.4-4.9×1011‎ מסות שמש. המהירות הרדיאלית הממוצעת של הגלקסיות בתת-קבוצה היא כ-309 קילומטר בשנייה. שלוש מהגלקסיות שבתת-קבוצת מאפיי 1 הן גדולות ובהירות יחסית:
| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | קבוצת כוכבים | הערות |
| --- | --- | --- | --- | --- | --- | --- |
| מאפיי 1 | גלקסיה אליפטית | S0 pec‏ | 0111A11.1‏ | 0098A9.8 | קסיופאה | ככל הנראה הגלקסיה האליפטית הגדולה הקרובה ביותר לשביל החלב |
| מאפיי 2 | גלקסיה ספירלית | SAB(rs)bc‏ | 0124A12.4‏ | 0109A10.9 | קסיופאה |  |
| דווינגלו 1 | גלקסיית מוט ספירלית | SB(s)cd‏ | 0131A13.1‏ | 0091A9.1 | קסיופאה | נמצאת על מישור הדיסקה של שביל החלב |
מבנה ותכולה > תת-קבוצת IC 342

תת-קבוצת IC 342 היא החלק הצפון-מזרחי של קבוצת הגלקסיות ונמצאת בתחומי קבוצת הכוכבים ג'ירף סביב הגלקסיה IC 342 שמרחקה משביל החלב הוא כ-9.9 מיליון שנות אור.  חלק זה של הקבוצה פחות מוסתר על ידי שביל החלב והבהירות של הגלקסיות שבו מתעמעמת בכשתי דרגות בלבד. המסה של תת-קבוצת IC 342 מהווה את רוב המסה של הקבוצה והיא נעה בין 60% ל-85% מהמסה הכוללת של הקבוצה, או ‎7-9.5×1011‎ מסות שמש, והמהירות הרדיאלית הממוצעת של הגלקסיות בתת-קבוצה היא כ-229 קילומטר בשנייה. מבין הגלקסיות שבתת-קבוצת IC 342 שתיים הן גדולות ובהירות יחסית:
| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | קבוצת כוכבים | הערות |
| --- | --- | --- | --- | --- | --- | --- |
| IC 342 | גלקסיית ספירלית | SAB(rs)cd‏ | 0083A8.3‏ | 0099A9.9 | ג'ירף | הגלקסיה הבהירה ביותר בקבוצה |
| NGC 1560 | גלקסיה ספירלית | SA(s)d‏ | 0113A11.3‏ | 0106A10.6 | ג'ירף |  |
סביבת הקבוצה

קבוצת מאפיי גובלת בקבוצה המקומית וקרובה לקבוצת M81, כך שהמרחק בין תת-קבוצת IC 342 שפונה לכיוון קבוצת M81 ובין תת-קבוצת NGC 2403 של קבוצת M81, שפונה לכיוון קבוצת מאפיי, הוא כ-4 מיליון שנות אור בלבד.
הערות שוליים

↑  I. D. Karachentsev: The Local Group and Other Neighboring Galaxy Groups, The Astronomical Journal, Vol. 129, Iss. 1, p. 181-3 (2005)
1 2  M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 8 (2014)
↑  N. A. Tikhonov & O. A. Galazutdinova: Distance to the galaxy IC 342, Astronomy Letters, Vol. 36, Iss. 3, p.167 (2010)
1 2 3 4  I. D. Karachentsev, M. E. Sharina, A. E. Dolphin & E. K. Grebel: Distances to nearby galaxies around IC 342, Astronomy & Astrophysics, vol. 408, p. 116-7 (2003)
1 2  R. L. Fingerhut, H. Lee, M. L. McCall & M. G. Richer: The Extinction and Distance of Maffei 2 and a New View of the IC 342/Maffei Group, The Astrophysical Journal, Vol. 655, Iss. 2, p. 828 (2007)
ערפילית הלב (חלק משביל החלב) מימין לזוג הגלקסיות מאפיי 1 (שמאל אמצע) ומאפיי 2 (שמאל למעלה) בתמונה שהורכבה ממספר צילומים של טלסקופ החלל WISE
IC 342 בצילום של טלסקופ החלל WISE
קטלנית אוסטרלית

| קטלנית אוסטרלית |
| --- | --- |

מיון מדעי
ממלכה:: בעלי חיים
מערכה:: צורבים
מחלקה:: מדוזות קובייתיות
סדרה:: Chirodropida
משפחה:: Chirodropidae
סוג:: Chironex
מין:: קטלנית אוסטרלית
שם מדעי
 Chironex fleckeri ‏Southcott, 1956
תחום תפוצה


קטלנית אוסטרלית או צרעת הים (שם מדעי: Chironex fleckeri), הידועה גם כ"מדוזה קובייתית אוסטרלית", היא מין של מדוזות קובייה המצויה סביב החופים של דרום-מזרח אסיה ואוסטרליה. מדוזה זו נחשבת לאחת מחיות הים הארסיות והקטלניות בעולם.
מאפיינים

למדוזה הקובייתית האוסטרלית זרועות באורך שלושה מטרים, המכילות מיליוני תאים צורבים עוקצניים היכולים לחדור את עילית העור בקלות ולגרום לנזק קשה ולמוות בתוך 2–5 דקות בלבד. הפעמון בתחילת גופה מגיע לרוחב של כדורסל שקוף המזכיר במראהו קובייה, מה שנתן לה את שמה. גופה של המדוזה מורכב מ-95% מים ואין לה מוח, לב או עמוד שדרה. מדוזה זו איננה פלנקטון והיא מסוגלת לנוע ולשחות באופן עצמאי.
למדוזה ישנן 24 עיניים קטנות והיא מסוגלת להבחין במראות ולזהות עצמים, זאת אף על פי שאין לה מערכת עצבים כלל. לממצא זה אין הסבר מדעי.
התנהגות

המדוזות אוכלות בשר המורכב מכל יצור קטן הפוגע בהן, לרבות דגים, חסילונים ואף מדוזות אחרות. במרכז גופה ישנה מערכת עיכול, אליה מועבר טרף משותק בידי הזרועות. ניתן לראות את הטרף מתעכל מאחר שדפנות הגוף שקופות. למדוזה עצמה אין הרבה טורפים, למעט צבי ים המוגנים מארסה.
המדוזה היא פעילת יום ובלילה היא שוכבת חסרת תנועה על קרקעית הים.
המדוזה היא יצור מסוכן ביותר לאדם מאחר שהיא יכולה לתקוף ללא כוונה בעזרת זרועותיה הצורבות מבלי שהקורבן יראה את התוקפת, לעיתים קרובות בתוך הים. התאים הצורבים ייצמדו לרגליים או לשאר הגוף של הקורבן ויחדירו ארס צורב לגוף במהירות.
הארס יכול להרוג במהירות גבוהה ביותר, מה שהופך אותה למסוכנת מכל המדוזות. מדוזה אחת יכולה להרוג בערך 61 בני אדם. הארס צורב וכואב ביותר וגורם לשיתוק ופגיעה במערכת העצבים של הקורבן, שיכול להסתיים בדום לב או בכשל של הסרעפת, זאת בנוסף להתעלפויות ולטביעה. לא פותח נסיוב כנגד ארס מדוזה - זאת מאחר שהארס מורכב ממאות סוגי רעלנים. עם זאת, ייתכן שחומץ הנשפך על מקום העקיצה יכול להועיל. למרות זאת אין הגנה מנוסה היעילה נגדה.
מרבית המתקפות תועדו מתחומי אוסטרליה, אך גם מתאילנד, ווייטנאם, הפיליפינים, גינאה החדשה ואיי אינדונזיה. ייתכן שהיא אף נמצאה ביפן. מדוזה זו קטנה ושקופה כך שקשה לחזות היכן היא עלולה להופיע ולתקוף.
גלריה

איור
שלט אזהרה ממדוזה באוסטרליה
צפון רונלדסיי

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  59°22′24″N 2°25′33″W﻿ / ﻿59.37339°N 2.42583°W﻿ / 59.37339; -2.42583
 שטח:  690 הקטאר
 אורך:  4 קילומטר
 רוחב:  3.5 קילומטר
 נתונים מדיניים
 מדינה:  הממלכה המאוחדת הממלכה המאוחדת
 אוכלוסייה:  72 (2011)
 אזור זמן:  UTC+0
  (למפת אורקני מוגדלת) קירקוולצפון רונלדסיי(למפת אורקני רגילה) קירקוולצפון רונלדסיי
 
צפון רונלדסיי (באנגלית: North Ronaldsay) הוא הצפוני שבאיי אורקני בסקוטלנד שבממלכה המאוחדת. שטחו של האי כשבעה קמ"ר ומתגוררים בו כ-70 תושבים (2011). האי הוא ה-14 בגודלו מבין איי אורקני.
גאוגרפיה

זהו האי הצפוני ביותר שבין איי אורקני, והוא ממוקם כארבעה ק"מ צפונית לסנדיי הדרומי לו. אורכו של האי כחמישה ק"מ, ובו שני מפרצים חוליים: מפרץ לינקלט בחופו המזרחי של האי ומפרץ סאות' (המפרץ הדרומי), בחופו הדרומי של האי. מערבו של האי סלעי, ובחופיו המערבים של האי שוניות סלעיות רבות. האי נמוך וחשוף, ותנאי השטח אינם מאפשרים הגנה מהרוחות העזות. כמו כן, בשל השוניות הרבות המקיפות אותו, ספינות רבות טבעו לחופיו (ומסיבה זו נבנה עליו מגדלור).
הגדול ביישובי האי הוא הכפר הולנדסטאון (Hollandstoun) בדרום האי. באי שדה תעופה קטן ורציף.
היסטוריה

בית הולנד שבאי נבנה בשנת 1727 וזמן לא רב לאחר מכן, בשנת 1789 נבנה באי המגדלור בתכנונו של המהנדס תומאס סמית' עבור המפקח על אורות הצפון.